CELEX: 62013TN0201
Language: mt
Date: 2013-04-12 00:00:00
Title: Kawża T-201/13: Rikors ippreżentat fit- 12 ta’ April 2013 — Rubinum vs Il-Kummissjoni

8.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 164/21
            
         Rikors ippreżentat fit-12 ta’ April 2013 — Rubinum vs Il-Kummissjoni
   (Kawża T-201/13)
   2013/C 164/37
   Lingwa tal-kawża: il-Ġermaniż
   
      Partijiet
   
   
      Rikorrenti: Rubinum, SA (Rubí, Spanja) (rappreżentanti: C. Bittner u P.-C. Scheel, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla r-Regolament ta’ Implimentazzjoni tal-Kummissjoni Nru 288/2013;
            
         
               —
            
            
               tikkundanna lill-konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti essenzjalment tinvoka s-segwenti:
   
               (1)
            
            
               Ksur tal-Artikolu 13(2) tar-Regolament (KE) Nru 1831/2003 (1)
               
               F’din il-kawża, ir-rikorrenti ssostni li r-regolament ikkontestat huwa bbażat, b’mod partikolari, fuq l-Artikolu 13(2) tar-Regolament Nru 1831/2003 u li fil-każ inkwistjoni l-kundizzjonijiet stabbiliti f’tali dispożizzjoni ma humiex issodisfatti. Hija tirreferi, b’mod partikolari, għall-fatt li r-regolament ikkontestat huwa bbażat biss fuq suppożizzjonijiet u li fil-fatt la t-trasferibbiltà ta’ reżistenza antibijotika u lanqas il-produzzjoni ta’ tossini bil-preparazzjoni kkonċernata ma ġew stabbiliti b’mod konkret.
            
         
               (2)
            
            
               Ksur tal-Artikolu 9(1) tar-Regolament (KE) Nru 1831/2003
               Fil-kuntest ta’ tali motiv, ir-rikorrenti ssostni li, skont l-Artikolu 9(1) tar-Regolament Nru 1831/2003, il-Kummissjoni kellha tagħti deċiżjoni,fir-rigward tat-talba tar-rikorrenti ppreżentata skont id-dispożizzjonijiet meħuda flimkien tal-Artikolu 10(2), u tal-Artikolu 7 tal-istess regolament.
            
         
               (3)
            
            
               Ksur tal-Artikolu 5(2) tar-Regolament (KE) Nru 1831/2003
               F’dan ir-rigward, ir-rikorrenti ssostni li tat prova b’mod xieraq u suffiċjenti, f’diversi proċeduri ta’ awtorizzazzjoni, li l-addittiv fl-ikel tal-annimali mmanifatturat minnha skont l-Artikolu 5(2) tar-Regolament Nru 1831/2003 ma għandu l-ebda effett dannuż fuq is-saħħa tal-bniedem jew tal-annimali, jew fuq l-ambjent. Barra minn hekk, il-Kummissjoni u l-Awtorità Ewropea għas-Sigurtà tal-Ikel ma kkonfutawx dawn id-dikjarazzjonijiet.
            
         
               (4)
            
            
               Ksur tal-Artikolu 6 tar-Regolament (KE) Nru 178/2002 (2)
               
               Fil-kuntest ta’ tali motiv, ir-rikorrenti ssostni, essenzjalment, li r-regolament ikkontestat ma huwiex ibbażat fuq analiżi korretta u kompleta tar-riskji.
            
         
               (5)
            
            
               Ksur tal-Artikolu 7(2) tar-Regolament (KE) Nru 178/2002
               F’din il-kawża, ir-rikorrenti ssostni, b’mod partikolari, li l-Kummissjoni lanqas ma tista’ tiġġustifika r-regolament ikkontestat permezz tal-prinċipju ta’ prekawzjoni stabbilit fl-Artikolu 7 tar-Regolament Nru 178/2002. Barra minn hekk, ir-rikorrenti ssostni li anki jekk ikollu jittieħed inkunsiderazzjoni l-prinċipju ta’ prekawzjoni, ir-regolament ikkontestat jikser ir-rekwiżiti tal-Artikolu 7(2) tar-Regolament Nru 178/2002.
            
         
               (6)
            
            
               Ksur tal-prinċipji ġenerali tad-dritt tal-Unjoni Ewropea
               F’dan il-każ, ir-rikorrenti tallega ksur tal-prinċipju ta’ kontradittorju, tad-dritt għal smigħ xieraq u tal-prinċipju ta’ ugwaljanza fit-trattament.
            
         
               (7)
            
            
               Ksur tal-Artikolu 19 tar-Regolament Nru 1831/2003
               Fil-kuntest ta’ tali motiv, ir-rikorrenti tikkritika lill-Kummissjoni talli ma osservatx it-terminu ta’ xahrejn previst fl-Artikolu 19 tar-Regolament Nru 1831/2003 għar-reviżjoni ta’ deċiżjonijiet meħuda jew ommessi tal-Awtorità Ewropea għas-Sigurtà tal-Ikel u li l-Kummissjoni tat deċiżjoni dwar it-talba tar-rikorrenti għal reviżjoni mill-Awtorità biss wara li ġie adottat ir-regolament ikkontestat.
            
         
      (1)  Regolament (KE) Nru 1831/2003 tal-Parlament Ewropew u l-Kunsill, tat-22 ta’ Settembru 2003, fuq l-additivi għall-użu fl-għalf tal-annimali (ĠU Edizzjoni Speċjali bil-Malti, Kapitolu 3, Vol. 40, p. 238)
   
      (2)  Regolament (KE) Nru 178/2002 tal-Parlament Ewropew u tal-Kunsill, tat-28 ta’ Jannar 2002, li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta’ sigurtà tal-ikel (ĠU Edizzjoni Speċjali bil-Malti, Kapitolu 15, Vol. 6, p. 463)